CELEX: 62019TB0367(01)
Language: el
Date: 2020-11-24 00:00:00
Title: Υπόθεση T-367/19: Διάταξη του Γενικού Δικαστηρίου της 24ης Νοεμβρίου 2020 — Camerin κατά Επιτροπής (Προσφυγή ακυρώσεως – Υπαλληλική υπόθεση – Υπάλληλοι – Κρατήσεις που επιβάλλονται επί της συντάξεως αρχαιότητας – Εκτέλεση απόφασης εθνικού δικαστηρίου – Κατάργηση της δίκης – Ευθύνη – Απαράδεκτο)

25.1.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 28/49
            
         
      Διάταξη του Γενικού Δικαστηρίου της 24ης Νοεμβρίου 2020 — Camerin κατά Επιτροπής
      (Υπόθεση T-367/19) (1)
      
      (Προσφυγή ακυρώσεως - Υπαλληλική υπόθεση - Υπάλληλοι - Κρατήσεις που επιβάλλονται επί της συντάξεως αρχαιότητας - Εκτέλεση απόφασης εθνικού δικαστηρίου - Κατάργηση της δίκης - Ευθύνη - Απαράδεκτο)
      (2021/C 28/75)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα-ενάγουσα: Laure Camerin (Μπαστιά, Γαλλία) (εκπρόσωπος: M. Casado García-Hirschfeld, δικηγόρος)
      
         Καθής: Ευρωπαϊκή Επιτροπή (εκπρόσωποι: T. Bohr και D. Milanowska)
      
         Αντικείμενο
      
      Προσφυγή δυνάμει του άρθρου 270 ΣΛΕΕ με την οποία ζητείται, αφενός, μερική ακύρωση της αποφάσεως του Γραφείου «Διαχείριση και εκκαθάριση των ατομικών δικαιωμάτων» (PMO) της Επιτροπής της 17ης Απριλίου 2019 σχετικά με εκτέλεση διαταγής κατάσχεσης βελγικού δικαστηρίου, καθόσον το εν λόγω δικαστήριο επιφυλάσσεται τoυ δικαιώματoς να κατακρατήσει επιπλέον ποσά επί των ληξιπρόθεσμων συντάξεων της προσφεύγουσας-ενάγουσας εντός των ορίων που θέτει το βελγικό δίκαιο, και, αφετέρου, αποκατάσταση της ηθικής βλάβης την οποία ισχυρίζεται ότι υπέστη η ενάγουσα.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Καταργεί τη δίκη ως προς το αίτημα μερικής ακυρώσεως της αποφάσεως του Γραφείου «Διαχείριση και εκκαθάριση των ατομικών δικαιωμάτων» (PMO) της Ευρωπαϊκής Επιτροπής της 17ης Απριλίου 2019 σχετικά με την εκτέλεση διαταγής κατάσχεσης.
               
            
                  2)
               
               
                  Απορρίπτει ως απαράδεκτο το αίτημα αποζημιώσεως.
               
            
                  3)
               
               
                  Καταδικάζει την Laure Camerin στα δικαστικά έξοδα, περιλαμβανομένων των εξόδων της διαδικασίας ασφαλιστικών μέτρων.
               
            
         (1)  EE C 270 της 12.8.2019.